**TERMAT E REFERENCËS**

**NJOFTIM PËR SUBJEKTE/EKSPERT PËR PRODHIMIN E audio-VIDEOve**

|  |  |
| --- | --- |
| Organizata | Caritas Shqiptar (Albania) Adresa: Rruga “Don Bosko” Tiranë,Albania  Tel: +355 42230088 Mob: + 355 682024596 E-mail: caritasalbania@caritasalbania.org |
| Departamenti | ES & AK |
| Kohëzgjatja e angazhimit | Tetor – Dhjetor 2020 |
| Vendi i angazhimit | Laç - Lezhë - Shkodër - Fushë Krujë - Kamëz |

**Përshkrimi i organizatës**

Caritas Shqiptar është një organizatë humanitare që punon për përmirësimin e kushteve të jetesës së njerëzve më në nevojë në Shqipëri. Caritas Shqiptar punon me programe edukimi, që synojnë forcimin e pjesëmarrjes qytetare, nxitjen e barazisë sociale, ofrimin e shërbimeve mbështetëse në komunitetet më të cënueshme, nxitjen e vullnetarizmit, aftësimin e fëmijëve dhe të rinjve nëpërmjet edukimit, mbështet drejtësinë dhe nismat e paqes.

**Përshkrimi i qëllimit të realizimit të 6 audio-videove**

Departamenti i Ekonomisë Social dhe Aftësisë së Kufizuar, në kuadër të projekteve rreth këtyre fushave, ***synon të realizojë 6 audio-video***: në qendrat e këshillimeve dhe shërbimeve që ofron në zonat e Laç, Lezhë, Shkodër, Fushë- Krujë dhe Kamëz, si dhe tek disa biznese/sipërmarrje sociale, në zonat e lartpërmendura.

1. **Specifika për realizimin e 3 Audio-Videove të Qendrave të Shërbimeve**

Qendrat e shërbimeve punojnë me aftësinë e kufizuar dhe të rinjtë, nëpërmjet projekteve “Inclusion”, “We Can” dhe “YourJob”. ***Realizimi i 3 audio-videove për secilin nga këto projekte,*** synon të shfaqi mundësitë e ofrimeve të shërbimeve të qendrave që Caritas Shqiptar zotëron, duke rritur përfshirjen e grupeve të synuara. Për detaje të mëtejshme rreth këtyre projekteve, vizitoni faqet e facebook-ut:

* “We can”- <https://www.facebook.com/Jetë-në-Zhvillim-Arrameras-106036367477142/>
* “Inclusion”- <https://www.facebook.com/PaBarriera/>
* “YourJob”- <https://www.facebook.com/yourjobshqiperi/>

1. **Specifika për realizimin e 3 Audio-Videove të Sipërmarrjeve Sociale**

Projekti “[EmployYourself](https://www.facebook.com/hashtag/employyourself?__eep__=6&source=feed_text&epa=HASHTAG&__xts__%5B0%5D=68.ARBjSDuVZgfuf70j79Zfkb3wHT1oUhdwedTedqzrmUz0HYMUv2NNXXQWGhAkr_HjpLPuQgkl9Cme0NAAcMPJtksEepAmB2PFqAWOlWwB4MIve7x3q8DFDt7rLOVUloRoHhM9z0BK0AezDzqmrEjjUvz6FS_xoFzdWKokBhHxSA8vQ9uGpLfwV5kHNA65WN32rjIUnTs7XbbeSX2orIK6ktchqd9zwVupqXlJZbA7lxoDuRDL7FcCWNDKW5fQ9mIftQbgmhZArDXLmHV3p_gg_YVC9bobXInfLQhEx6WtPNCaw3Cg0DOFrEX9xKo5ERfTtJSHScEw0Dc4WsLnvaeYuQfJmg&__tn__=%2ANK-R)” pjesë e Programit Erasmus+, financuar nga Bashkimi Evropian, që zbatohet njëkohësisht nga 7 shtete: Shqipëri, Bullgari, Greqi, Itali, Kosovë, Mali i Zi dhe Serbi. Qëllimi i këtij projekti është nxitja e të rinjve drejt punësimit dhe sipërmarrjeve sociale. ***Realizimi i 3 audio-videove*** nga sipërmarrësit social në ambientet e tyre të biznesit social synon të motivojë dhe të nxisë të rinjtë drejt vetë-punësimit dhe iniciativave të sipërmarrjes. Për detaje të mëtejshme rreth projektit, vizitoni faqen e facebook-ut:

* “Employ Yourself”- <https://www.facebook.com/Employ-Yourself-105895614591770>/

**Instruksionet e videove:**

* Materiali bruto do të jetë 15-20 minunta për secilën video, i cili në fund do të pritet në 3-6 minuta material për publikim i adaptuar për media sociale.
* Materiali do të jetë në pamje horizontale, aspekti ration 16x9, full HD 1920x1080.
* Materiali do të jetë i subtitruar në Anglisht.

**Përgjegjësitë e Caritas Shqiptar:**

* Të sigurojë mjetet e nevojshme në kohën e duhur dhe pjesëmarrësit për audio-videot;
* Të lehtësojë realizimin e audio-videove në zonat ku implementohen projektet;
* Të mbikëqyrë dhe të monitorojë ofruesin e shërbimit, në bazë të kontratës.

**Kualifikimet, Përvoja e kërkuar:**

* Eksperienca në përgatitjen e videove me natyrë sociale në Shqipëri;
* Aftësi për të respektuar afatet dhe të demostrojë korrektësi në kryerjen e shërbimit;
* Fleksibiliteti në përgjigjen ndaj nevojave të kontraktuesit.

**Detyrat që priten të realizohen nga Eksperti:**

* Përcaktimi i një plani kohor duke përcaktuar kohën e nevojshme për përgatitjen, xhirimin, redaktimin dhe finalizimin e audio-videove;
* Kryerjen e xhirimeve të aktorëve të përfshirë të projektit;
* Zhvillimin e procedurave të përshtatshme për redaktimin dhe finalizimin e pamjeve të përgjithshme në versionin përfundimtar të titruar.